3 ‘o Sune, 2020

**Ko e fakalahi ‘o e ngaahi liliu ki he NCEA pea mo e fiema΄u ki he hū ki he ‘Univēsití ‘o fakatatau mo ‘etau fehangahangai ko ia mo e vailasi kolonā (COVID-19)**

 ‘Oku toe fakalahi ‘a e ngaahi liliu ki he NCEA pea mo e ngaahi fiema΄u fekau΄aki mo e hū ki he ‘Univēsití ‘i he ta΄u ni ke tokoni΄i ‘a e fanau akó, ko e ‘uhí ko hono uesia ‘enau akó ‘e he vailasi koloná (COVID-19).

Ko ‘eni ‘a e gaahi liliu ‘e fakahoko´, ‘o fakataumu΄a ke tokoni΄i ‘a e fanau ako´ ke ‘oua na΄a uesia ‘enau ako՛ ka e hokohoko lelei atu pea ke kei tauhi ‘a e pelepelengesi mo e mahu΄inga ‘o e NCEA:

* Ko e fanau ako kotoa pē ‘oku lolotonga ako ‘o fakataumu’a ke ma’u ‘a e ngaahi poini (kuletiti) ki he NCEA, ‘e malava ke toe tānaki atu ‘ene poini (kuletiti) mavahe ‘o fakatatau ki he poini (kuletiti) ‘oku ne ma΄u ‘i he fa΄ahi ta΄u ako, 2020. ‘I he fo’i poini pe kuletiti ‘e 5 kotoa pe ‘e ma’u ‘e he tamasi‘i/ ta’ahine ako ‘i he NCEA, ‘o tatau ai pē, pe ko e sivi fakaloto ‘apiako pe ko e sivi lahi´, ‘e foaki atu ‘a e fo’i poini (kuletiti) ‘e 1. Ko kinautolu ‘i he Levolo 1 ‘o e NCEA ‘oku malava ke tānaki atu ha poini makehe ‘o a΄u ki he poini ‘e 10. Ko kinautolu ‘i he Levolo 2 mo e 3 ‘o e NCEA, ‘e malava ke tānaki atu ha poini makehe ‘o a’u ki he poini ‘e 8.
* ‘E foaki ki he fanau ako´ ‘a e tohi fakamo΄oni ako ma΄olunga kapau te nau ma΄u ha poini ‘e 46 ‘i he lava mātu΄aki lelei ‘aupitó ‘o ‘ikai ko e poini ‘e 50, hangē ko e anga māheni. Ko e fanau ako ko e´ ‘oku nau ma΄u ha poini ‘e 12 ‘i he lēvolo ma΄olunga ‘o e ngaahi pepa´- ‘o ‘ikai ko e poini ‘e 14 hangē ko e anga maheni- ‘e foaki ma΄a kinautolu ‘a e tohi fakamo΄oni ako ma’olunga ki he ngaahi pepa koia´.
* Ko e ngaahi fiema΄u lolotonga ki he hū ki he ‘Univēsiti, ‘oku holoki ‘a e poini pe kuletiti mei he 14 ki he 12 ‘i he ngaahi lēsoni ‘e tolu ‘o fakatatau ki he fiema΄u ‘a e ‘Univēsití(<https://www.nzqa.govt.nz/qualifications-standards/awards/university-entrance/approved-subjects/>). ‘Oku kei fiema΄u pe ‘a e fanau ako´ ke nau lava΄i ‘a e NCEA Lēvolo 3 pea ke nau a΄usia mo e ngaahi fiema΄u ki he fa΄u tohi pea mo e fika ke malava ke nau a΄usia ‘a e hū ki he ‘Univēsiti.

‘Ikai ngata ai, kuo kole ‘a e Minisitā Ako, Chris Hipkins ki he Potungāue Ako´ pea mo e Va΄a Pule ‘a Nu΄usila ni ki he Fakamo΄oni Ako´ (NZQA) ke nau to e fakakaukau ki ha ngaahi founga ke tokoni΄i ‘aki e ngaahi apiako´ kenau tali mo fakakau e ako moe poto’i ngaue kuo ma’u e he fanau ako´ makehe mei he ‘enau polokalama ako angamaheni, lolotonga e Fakatokanga Lēvolo 4 mo e Lēvolo 3.

Na΄e pehē ‘e he Potungāue Ako pea mo e NZQA, ko e ngaahi liliu ko ‘eni, na΄e fokotu΄u ia pea mo e fakakaukau ke fakalotolahi΄i ‘a e fanau ako´ ke hokohoko atu ‘enau feinga ke lava e NCEA. Pea ke kei fakapapau΄i pē, ko e ngaahi fakamo΄oni ako NCEA ‘e foaki ‘i he ta΄ú ni, ‘oku fakalao mo mahu΄inga tatau pe mo e ngaahi fakamo΄oni ako na΄e foaki he ngaahi ta΄u kuo maliu atú.

Ko e ngaahi liliu ko ‘eni, ko e tānaki atu ia ki he ngaahi liliu kimu΄a na΄e fakahoko atu ‘i he ‘aho 13 ‘o Ma΄asi, 2020 (<http://www.education.govt.nz/news/changes-to-ncea-address-impact-of-covid-19/>) pea na΄e fakapaasi mo fakamo΄oni ki ai ‘a e Minisitā ki he va΄a Fale΄i Fakapolofesinale ‘a e NCEA.

Ko e fanongonongo ‘a Hon Chris Hipkins: <https://www.beehive.govt.nz/release/temporary-changes-ncea-and-university-entrance-year>

Mālō ‘aupito.